Ingrīda Latimira

Ingrīda Latimira (dzimusi kā Ingrīda Zauere  Rīgā; vēlāk pazīstama kā Ingrīda Tuklere un Ingrīda Ūdre; mirusi ) bija latviešu ekonomiste un politiķe, Jaunās partijas, tad Latvijas Zemnieku savienības biedre, Saeimas priekšsēdētāja no 2002. līdz 2006. gadam, kā arī ekonomikas ministre.
Jaunības gados spēlēja sieviešu basketbola komandā Rīgas TTT. 

 Dzīvesgājums 
Dzimusi 1958. gadā Rīgā Taisijas Zaueres ģimenē. Mācījās Rīgas 6. vidusskolā.

Spēlēja basketbola komandā Rīgas TTT (1977—1979)Zelta meitenes — Rīgas TTTIngrīda Zauere-Tuklere-Ūdre 1977—1979 un vienlaikus studēja ekonomiku Latvijas Valsts universitātē (1977—1984). Kopā ar TTT bijusi PSRS čempione. Studijas turpināja LU Starptautisko attiecību institūtā (1991—1992). 1993. gadā kļuva par zvērinātu auditori, strādāja par vecāko auditori Coopers & Lybrand, Latvia SIA, pēc tam līdz 1998. gadam Pricewaterhouse Coopers.

1996. gadā Latvijas Universitātē ieguva maģistra grādu ekonomikā, pēc tam ieguvusi ekonomikas zinātņu doktora grādu (dr. oec.).

 Politiskā karjera 
1998. gadā I. Ūdri ievēlēja par 7. Saeimas deputāti no Jaunās partijas. Pēc partijas līdera Aināra Šlesera demisijas viņa 1999. gadā ieņēma ekonomikas ministres amatu Viļa Krištopana valdībā. Šajā pašā gadā I. Ūdre bija Jaunās partijas kandidāte Valsts prezidenta vēlēšanās, kurās par prezidenti ievēlēja Vairu Vīķi-Freibergu. Pēc tam atjaunoja Saeimas deputātes mandātu un 2000. gadā kļuva par Jaunās partijas Saeimas frakcijas priekšsēdētāju.

2001. gadā I. Ūdre bija Rīgas domes priekšsēdētāja Gundara Bojāra padomniece. 2002. gadā izstājās no Jaunās partijas, uzreiz pievienojoties Latvijas Zemnieku savienībai. Šajā pašā gadā viņu ievēlēja par Zaļo un Zemnieku savienības (ZZS) priekšsēdētāju.

Sekojošajās Saeimas vēlēšanās no ZZS saraksta I. Ūdri ievēlēja par 8. Saeimas deputāti. No 2002. līdz 2006. gadam viņa bija Saeimas priekšsēdētāja, saglabājot arī ZZS priekšsēdētājas amatu. 2004. gadā I. Ūdre bija izvirzīta Eiropas Savienības komisāres amatam nodokļu un muitas jomā,Eiropas Parlaments iztaujā Barrozu komandu vestnesis.lv 08.10.2004 taču netika apstiprināta.

2006. gadā 9. Saeimas vēlēšanās I. Ūdre bija ZZS saraksta līdere Latgalē, taču netika ievēlēta. Pēc neievēlēšanas Saeimā viņa atkāpās no ZZS priekšsēdētājas amata.

2006. gadā I. Ūdre kļuva par "Latvijas Valsts radio un televīzijas centra" (LVRTC) padomes locekli, bet 2007. gadā viņa šo amatu pameta, lai pievērstos uzņēmējdarbībai.Mūžībā devusies ilggadējā politiķe Ingrīda Latimira lsm.lv 2024. gada 14. jūlijā

2013. gadā bijusi apvienības "Saskaņas Centrs” Saeimas frakcijas konsultante un deputāta Ivara Zariņa palīdze.

 Ģimene 
Dēli Aksels Tuklers un Emīls Ūdris.Valsts amatpersonu deklarācijas "Latvijas Vēstnesis" 20.05.1999., Nr. 163/166  2009. gadā I. Ūdre apprecējās ar uzņēmēju Gordonu Latimiru un mainīja uzvārdu. No 2018. gada strādāja par zvērinātu revidenti Maskavā, bet 2022. gadā atgriezās Rīgā.Ingrīda Ūdre ar vīru pēc Maskavā nodzīvotiem gadiem atgriežas Rīgā delfi.lv 07.06.2022

Mirusi 2024. gada 13. jūlijā,Mūžībā devusies bijusī Saeimas priekšsēdētāja Ingrīda Latimira-Ūdre pēc ilgstošas ​​slimības.Bijusī politiķe Ingrīda Latimira-Ūdre mirusi pēc smagas slimības

 Atsauces 

Kategorija:1958. gadā dzimušie
Kategorija:Rīgā dzimušie
Kategorija:2024. gadā mirušie
Kategorija:Jaunās partijas politiķi
Kategorija:Latvijas Zemnieku savienības politiķi
Kategorija:Latvijas ekonomikas ministri
Kategorija:Saeimas priekšsēdētāji
Kategorija:7. Saeimas deputāti
Kategorija:8. Saeimas deputāti
Kategorija:Latvijas basketbolisti
Kategorija:Latvijas Universitātes absolventi